“Zergatik ez konfinamendua etxean egin?” - Altsasu - Guaixe.eus\nAmaia Amilibia Salgado\n“Zergatik ez konfinamendua etxean egin?”\nGuaixe 2020-03-30 09:41\nAltsasu Auziko presoak Zaballako espetxean daude. Covid-19 gaitza dela eta, kartzelako egoera zein den eta auzibidea zertan den azaldu du Amaia Amilibia Salgado Altsasu Gurasoak taldeko kideak.\nKoronabirusak sortutako krisiak gazteek zituzten ateratzeko baimenak bertan behera utzi ditu.\nZein egoeratan daude presoak kartzelan?\nEtxean egotera behartuta gaudenez, gauza bategatik edo besteagatik, denok gogoratzen ari gara kartzelan dauden lagunak, senitartekoez eta kideez. Hala daude une honetan Altsasuko bost gazte. Abenduaren 20az geroztik Aratz eta Iñaki 3. graduan daude. Oker ez banaiz, birusarengatik, ez dira espetxera lo egitera joaten. Halako eskumuturra jarri diete. Etxean konfinatzeko aukera izaten ari dira.\nPreso daudenak, elkarrekin daude?\nBai, 4. moduluan, errespetukoan. Bostek zigorraren laurdena beteta dute. Adur, Jokin eta Oihan hiru urte eta erdi eginen dituzte preso. Tramite guztiak eginda, hirurek Madrilek onartutako baimenak zituzten. Jada hanka bat kanpoan zutela koronabirusa dela eta bertan behera gelditu zaie irteera, hiru eguneko irteera. Haiendako gogorra izan da. Julenek eta Jonanek onartuta dute ateratzeko baimena, baina Madrilek berresteko zain daude. Gazteen kezka momentu honetan handia da.\nZaballan koronabirusak jotako gaixorik bada?\nEz digute esan haien moduluan inor dagoenik. Baina kezka handia da. Izan ere, haien moduluko zenbait kide egunero lanera ateratzen dira. Honengatik kartzela barruan hainbat aldaketa izan dira. Esaterako, paketeen joan-etorria moztu dute, baita aurrez aurreko bisitak edota mintzalekukoak ere. Bisitak bertan behera gelditu dira. Eta ez dute martxan jarri bideo-konferentzia moduko komunikazio biderik. Halako mozketa eta egoera berezi batean hori interesgarria litzateke. Gainera, azpiegitura egonda. Ez dakit guztiendako adina azpiegitura egonen den, baina, nolabait, astean behineko bideo-konferentzia bat-edo posible izanen balitz gauza ederra litzateke. Bai haiendako bai familia edo lagunendako. Elkar ikusteko, aurrez aurreko eta lokutorioetako bisitariek denak bertan behera gelditu direnez…\nSenideekin eta lagunekin harremana mantentzeko modu bakarra kabina batetik, pagatuta, egindako telefono deiak dira, ezta?\nGainera, garesti xamar izaten da. Aurtengo berria izan da lehen bost minutuko deiak zirela eta orain zortzi minutura luzatu dutela. Oker ez banaiz hamar dei dituzte. Eta gero kartak. Baina posta zerbitzuan ere murrizketa batzuk izan dira eta ez dira horren sarri iristen. Baina iristen dira. Jendeak idatzi nahi badie, hori da komunikatzeko modu bat. Helbidea da: Centro Peninteciario de Alava. Portillo San Miguel, 1. Carretera N-1, Km. 340. 01230 , Nanclares de Oca. Boskoteari idazteko gogoa daukak, aupa! Pozik hartuko dute.\nKartzelan ikasten eta hainbat jarduera egiten ari ziren. Segitzen dute? Edo hori ere moztu da?\nBeraien bizitza ere aldatu da. Garai batean liburutegira eta kiroldegira joaten ziren. Edo bisitetara. Kartzela barruko irteera horiek guztiak moztu egin dituzte eta haien eguneroko bizitza modulu barruan egiten dute. Imajinatzen dut ikasketekin segituko dutela, daukaten denboran, haien ziegan. Baina halako azpiegiturak erabili gabe. Bitxikeria bat aipatu ere. Birusak ekarritako aldaketako bat da. Zuzendaritzaren helburua da ahalik eta denbora gehien eman dezatela haien ziegetan; ez egoteko jende guztia patioan, jende guztia batera. Nolabait, jendea konfinatzea nahi dute. Eta, horretarako, zer pentsatu dute? Kartzela barruan dagoen telebista katea martxan jartzea. Zuzendaritzak eskatuta, egunean hiru film edo hiru ikus-entzunezko jartzen dituzte. Eta Jonan eta Julen horretan dabiltza, egunero hiru film edo kirola egiteko saio bat edo halako gauzak jartzen kartzela guztiarendako. Horrekin buru-belarri ibili dira egun batzuetan. Jada, martxa hartu dute. Kirola eta ikasketak. Esan dezakegu denak eguneroko errutinan murgilduta daudela, guztiak zentratuta daude.\nJende askoren errutina bihurtua zen ostiraleroko kontzentrazioan parte hartzea. Badirudi jendeak aldarrikapena balkoietara eraman duela, ezta?\nGurasook ez dugu halako ekimenik bulkatu, baina bai ikusi ditugula, eta eskertzen ditugu jendearen ekarpen horiek. Ez dakit zein saretan esaten zuten asteazkenetan 18:00etan. Eta badirudi Altsasuko balkoi batzuetan mantendu dute ostiraleko hitzordua. Eskerrik asko guztiei Altsasuko gazte hauek gogoratzeagatik.\nFrantziako Gobernuak 5.000 preso aske utziko ditu. Espainiakoak halakorik eginen duela irudikatzen duzue?\nItzela litzateke. Semeak esan dit inguruko hiruri 3. gradua eman dietela eta aurki ateratzekoak direla. Gure gazte hauek, eta imajinatzen dut beste askok ere, esaterako, zergatik ez konfinamendua etxean egin? Zigorraren laurdena bete dute, beti jarrera ona erakutsi dute egunerokoan, urtetan. Zergatik ez? Gaur egun dauden bitartekoekin, eskumuturrekoa dela eta… ba, etxera etortzea. Zeren kontuan izan behar dugu kartzela ez dagoela prest jende asko aldi berean gaixotzeko. Oso azpiegitura txikiak dauzka. Erizaindegia oso leku txikia da. Mediku bat eta ez dakit zenbait erizain, baina gutxi. Oheak ere bost gehienera. Halako jende pila dagoen leku batean, azpiegiturarik ez, dena itxita… Hor koronabirusa sartzen bada zoramena izan daiteke. Kontuan izan behar dugu, gainera, bertan dagoen jende asko immunoeskasia duela. Eta bestelako gaitz eta konplikazioak badituztela, hepatitisa dela eta bestea dela. Konfinamendua etxean pasatzea, hirugarren graduak aurreratzea konponbide on bat litzateke. Zertarako itxaron? Eta gazte hauen kasua da nik gehien ezagutzen dudana. Denak ikasten ari dira. Eta denek daukate, edozein gaztek bezala, kanpoan ikasketekin segitzeko grina, beharra eta nahi handia. Askok badituzte kanpoan lan eskaintzak. Bada ordua gazte hauek laguntzeko eta zor zaiena emateko. Beraien bizitzarekin segitzeko.\nZertan da auzibidea?\nUne honetan klasifikazioaren helegitea Espetxe Zaintzako Epaitegi Zentralean dago. Espetxeko bigarren gradua beharrean hirugarren gradua eskatzen duen helegitea da. Zertarako? Kanpoan ikasteko edota lan egiteko. Batzuek lan, besteak ikasi. Esandakoa, gaur egun badaude baliabideak. Hauek nahikoa erakutsi dute jarrera aldetik, finak direla. Baina beste kezketako bat da honek guztiak tramitazioa mantsotuko duela.\nDagoeneko hiru epaiketa. Hurrengoa non?\nEspainiako Konstituzio Auzitegia lehenik, nahi eta nahi ez. Konstituzionalean helegite guztiak aurkeztu ditugu, Ainararena barne. Erabakiaren zain gaude, onartuko duten eta gaia aztertuko duten, edo ez duten onartuko eta Europako Giza Eskubideen Auzitegira joanen den.\nAbokatuek noizko espero dute baiezko edo ezezko hori?\nJustizia geldoa da eta zenbait gaietan agian presa gehiago hartzen dute. Komeni denean. Hori ere egiten badakitela erakutsi dute. Konstituzio Epaitegian urte bat izan daiteke, aurkezten denetik epai bat jasotzen den arte. Ez da zientzia zehatza. Ikusiko dugu gehiago den edo gutxiago den.


Mozorro barik ere, Inauteriei eutsi - Debagoiena - Goiena.eus\nMozorro barik ere, Inauteriei eutsi\nMiren Arregi 2015-02-13 11:17\nIaz, Eskoriatzako neskatila batzuk torradak egiten.\nAtzoko egunak, Eguen Gizenak, ematen die hasiera Inauteriei. Eguen Gizen, Eguen Zuri edo Eguen Lardero, txorizoa, txerrikia, buztana, koipea... Jateko eguna da.\n"Lardero hori lotzen da txorizoa jatearekin eta ohitura hori bazegoen gu gazteak ginela", dio historialari oñatiar Jerardo Elortzak. Izan ere, garizuma etorriko da ondoren eta horrekin batera baraua eta bijilia edo haragi-uztea. Inauteriak, baina, ez ditugu soilik txorizo edo koipearekin lotzen. Badira, gutxienez, beste bi jaki, gure aitaita-amamen garaitik eta lehenagotik ere, Inauteri garaian egin eta jaten direnak: pellak –irin torradak– eta torradak, hain zuzen ere.\nIzan ere, Francoren diktaduraren garaian, festok debekatu egin ziren –seguru asko, Greziako eta Erromako zibilizazioek ere ordurako ospatzen zituzten jaiak–, baina txorizoa, pellak eta torradak jateari eutsi egin zioten: "Mozorrotzea debekatu zenean, ohitura horri eutsi egin zitzaion, etxean gelditzen zen ohitura zelako", dio Elortzak. "Pellak –masa pusketari esaten zaio pella eta horrela deritze irin torradei Oñatin– eta torradak postre merkeak ziren eta aldika goseteak pasatu behar izaten zituen jendarte batek eskura zituen osagaiekin egiten ziren: irinarekin, ogiarekin, esnearekin...", gaineratu du.\nOhitura horri eutsi bai, baina bestelakoak galdu egin ziren diktadura garaian. Izan ere, Debagoienean inoiz ez dira bereziki sustraituta egon Aratusteak –ez, behintzat, Nafarroa eta Gipuzkoa arteko mugan edota Iparraldean egon diren moduan–. Horren adierazle, diktadurak desagerrarazi egin zituela festok hemen, aipatu tokietan ez bezala. Tolosan, esaterako, txaketa alderantziz jantzita joaten ziren lanera, eta, nola edo hala, eutsi egin zioten tradizioari. Lantzen, Iturenen, Leitzan eta Zubietan, esaterako, mantendu egin ziren festok.


Danbor hotsa Zaraguetan - - Karkara.eus\nDanbor hotsa Zaraguetan\nZaragueta Herri Eskola 2019-01-18 16:00\nDanborrada egin dute gaur goizean Zaragueta Herri Eskolan.\nAurreko egunetan danborrada prestatzen ibili dira Zaraguetako Haur Hezkuntzako haur eta irakasleak. Eskolatik azaldu dutenez, ederki pasa dute txapelak egiten, abestiak ikasten eta entseguetan. Eta azkenean iritsi da ikasitakoa gainontzeko ikasleei eta irakasleei erakusteko eguna.\n"Gaur 10:30ean hasi gara Donostiako martxaren doinu eta danbor-hotsekin eskolako bazterrak alaitzen. Danborra oso ondo jo dugula esan digute, eta primeran pasa dugu gainera. Gaurkoarekin nahikoa izan ez duenak, Donostian eta Azpeitian izango du parrandarekin jarraitzeko aukera".


Tailer didaktikoak | Eleiz Museoa – Museo diocesano | Page 4\nMusika eta artea\nLehen Hezkuntzako Hirugarren Zikloa eta Derrigorrezko Bigarren Hezkuntza (10-16 urte).\nArte-molde ezberdinen arteko loturak ezagutzera ematea (musika, margolaritza, eskultura…), estilo eta garai bakoitzean; musika-tresnak ezagutzen ikastea, horien itxura eta soinuaren arabera.\nHainbat obrari erreparatzen zaie eta beraien garaiko musikarekin harremanean ipintzen dira; musika-tresna zaharrak aditzen dira, eta, era berean, garai ezberdinetako musika-piezen pasarteak.\nOndoren, jolas bat egiten da. Bertan, taldeka, parte-hartzaileek musika-tresnak, arte-estiloak eta musika-mota ezberdinak ezagutu beharko dituzte.\nOngi pasa Museoan!\nMuseorako hurbilketa dibertigarri eta ludikoa sustatzea; artelanak modu zehatzean eta zuzenean ikustea sustatzea.\nKaieratxo batekin, parte-hartzaileak Museoan zehar ibiliko dira, hainbat arte-estilotako obrei erreparatuz, eta horiei buruzko jarduera errazak eginez: marrazketa, bilaketa, ikuskatzea edo idaztea.\nAzkenean, denak batera elkartuko dira emaitzak egiaztatzeko.\nUrrea, zilarra… bai distiratsua!\nZilarrezko artelan bat sortzeko prozesu eta teknikak ezagutzera ematea; historian zehar, zilarrezko piezen tipologia eta motibo edergarrien bilakaera erakustea.\nZilarrezko obra hautatu batzuen bitartez eta bideo baten laguntzarekin, arte-modu honetara hurbilduko gara: teknikak, tresnak, lan-prozesuak, formen garapena eta abar.\nOndoren, tailerrean, ikasleek hainbat tresna izango dituzte eskura, eztainu-xaflak irartzeko, grabatzeko eta zizelkatzeko.


Argazkia: 2020ko krosaren aurkezpena.\nParte-hartze errekorra, ia 1.000 atletek izena eman baitituzte Mintxetako instalazioetan goizeko 9: 30etatik aurrera, goiz bizia egingo da lasterketa guztietan egongo diren beheko kategorietako atleta ugari jasotzeko.\nEuskadi, Kantabria, Nafarroa eta Kataluniako sub16, sub18 eta sub20 atletak izango dira, autonomikoki lehen topaketan. Federazio hauekin batera, Ingalaterrako, Portugalgo eta Espainiako gainerako kirolariek parte hartuko dute.\nAbsolutuen kategorian atleta aipagarrienak erantsitako orrian adierazten ditugu. Ikus dezakezuenez, gizonezkoen eta emakumezkoen karrera indartsua aurkezten da. Izen haundi hauekin ahalik eta ikuskizunik handiena eskaintzea da helburua, kalitate eta prestigio handiko kirolariek gaztetxoekin batera.\nAntolakuntzak benetako krosa prestatu du, inor axolagabe utziko ez duen eta gure helburuak betetzea espero dugun lekuan. Mintxetako parajeak jende gainezka egote espero dugu datorren urtarrilaren 12an.\nAITXINTXIKARI NABARMENAK 2020ko ELGOIBARKO KROSEAN - GIZONEZKO ABSOLUTUA\n• 2016an Rioko Joku Olinpikoetan zilarrezko domina • 2017.urtean 5000metrotan brontzezko domina Munduko txapelketan • 7.postua Dohako munduko txapelketan 5.000metrotan\n• 4.postua 2019ko Munduko kross txapelketan • 2018.urtean Brontzezko domina Munduko maratoi erdiako Txapelketan. • 5.postua 2019ko Munduko kross txapelketan\n• Denboraldi honetan 2.postua Europako Kross txapelketan • Europako Kross Txapelduna 2016an\n• 2019ko Munduko kros txapelketan 13.postua • 2017ko junior mailako munduko kros txapelketan 3.postua\n• Zilarrezko domina, junior mailako Munduko txapelketan • 3.000metrotan munduko 16.denbora denboraldi honetan.\nSoufiane Bouchikhi (Belgika)\n2019an Europako txapelketan 7.postua\n2019an Europako txapelketan 14.postua\nBrontzeko domina 23 urtez azpiko Europako¡ txapelketan\nEspainiako erdi maratoiko txapelduna\nElgoibarko junior mailan iaz irabazlea\n• 2019an Elgoibarren irabazlea • Munduko Kros Txapelduna • 2019 eta 2017an Munduko txapelduna 5.000metrotan • 2019ko munduko denborarik onena 5.000 metrotan\n• Munduko Maratoi txapelduna 2017an • Munduko Maratoiko zilarrezko domina 2019an • 9.postua 2017ko munduko kros txapelketan\n• Junior mailako Munduko kros txapelduna • 2018an Junior mailako Munduko txapelduna 5000 metrotan • 5000 metrotan munduko 16.denborarik onena\n• 2019an Munduko kros txapelketan 8.postua • 5000 metrotan munduko 11.denborarik onena • Denboraldi honetan Alcobendaseko krosaren irabazlea.\nEspainiako kroseko azpitxapelduna 2019.urtean\n2019an Espaianiako kros txapelketan 4.postua\n2019an Espaianiako kros txapelketan 7.postua\n2019an Espaianiako kros txapelketan 14.postua\n2019an Espaianiako kros txapelketan 18.postua


Urrutiko zeinu-hizkuntzaren irakaskuntzan espezializatutako Espainiako lehen 12 irakasleak ditu Granadak | Consumer\nUrrutiko zeinu-hizkuntzaren irakaskuntzan espezializatutako Espainiako lehen 12 irakasleak ditu Granadak\nAndaluzia hizkuntza horretan teleprestakuntza bermatzen duen lehen erkidegoa da\nGranadako 12 pertsona gor Espainiako lehen irakasle bihurtu dira zeinu-hizkuntzaren irakaskuntzan, urrutiko modalitatean. Andaluziako Juntako Enplegu Sailak finantzatu eta Andaluzia Fundazio Irisgarriak eman duen “Gaztelaniazko zeinuen hizkuntzako irakasleak web-ean” enplegu-tailerreko ikasleak dira, eta “erreferente bihurtu da nazio-mailan, zeinu-hizkuntzaren teleprestakuntza ahalbidetu baitu lehen aldiz”, Martin Marinako Enplegu Sailak Granadan adierazi duenez.\n“Lantegi honi esker, langabetuak zeuden eta prestakuntza behar zuten 12 pertsonak lan-aukera gehiago izateaz gain, jauzi ikaragarria egin dugu, lan-merkatuko profesionalekin zeinu-hizkuntzaren prestakuntza bermatzen duen lehen erkidegoa baita, distantzia oztopo izan gabe”, adierazi du ordezkariak. Neurri hori bat dator, gainera, Andaluziako Parlamentuak joan den azaroaren 23an Andaluzian zeinu espainieraren erabilera arautzen duen legea onartzearekin.\nLan-tailer honetako ikasle guztiak pertsona gorrak dira, eta zeinu-hizkuntzan espezialistak izan dira teleprestakuntzako modalitatean, eta Andaluziako Udalerrien eta Probintzien Federazioak (FAMP), Coruñako Diputazioak edo Enplegu Sailak kontratatutako ikastaroak eman dituzte. Andaluzia irisgarriak “Mundua Ikurra” teleprestakuntzako plataforman erreserbatutako espazioaren bidez egin dute hori. Gainera, “Gaztelaniazko zeinuen hizkuntzako espezialistak eta Web 2.0” ikastaroaren diseinua eta edukiak landu dituzte.\nMarina Martinek aurreratu duenez, zeinu-hizkuntzako lehen irakasle taldeak, modalitate presentzialean ere prestakuntza jaso duenak, hainbat erakunde eta instituzioren lan-lankidetzako proiektu eta eskaintza batzuk ditu, horien artean Granadako Unibertsitatea.\nGainera, azpimarratu duenez, legea onartu ondoren, “merkatu-hobi garrantzitsu bat irekitzen da pertsona horientzat, berrikuntzei esker”. Legeria berriak, besteak beste, teleinterpretazio-zerbitzuak arautzen ditu, zeinu-hizkuntzaren eta ahozko hizkuntzaren arteko komunikazioa eta itzulpena bideotelefoniaren bidez errazten baitute.\nformación-eu gorrak lenguaje-eu personas-eu zeinuak


Iolanda Formoso Antizar\nEskoletako jangelak: elikadura burujabetza sustatzeko espazio eta tresna\nIolanda Formoso Antizar (Besançon, 1963) Hezkuntza Saileko sukaldaria da. Ordezkari sindikala eta LAB-en Jangelen Batzordeko kidea da.\nElikadura burujabetzaren eta jangelen gaineko artikulu honetan pentsatzean, lehen urratsa oso ariketa sinplea egitea izan zen: bi kontzeptu horiek elkarrekin interneten sartu eta “enter” sakatzea. Emaitza ugari agertu ziren, elikadura burujabetza landu eta eskoletako jangelak berau lortzeko tresna bezala ulertzen dituzten mugimendu sozialak asko dira eta. Hau ez da kasualitatea: eskoletako jangelak elikadura burujabetza landu eta sustatzeko espazio ezin egokiagoak dira, bertan bat egiten baitute justiziak, hezkuntzak, baliabideek, ekonomia zirkularrak, zaborren kudeaketak... Jangeletan lan daitezkeen kontzeptuak denak ala denak, eta praktikara eramanda, eredu sozialaren aldaketa bideragarri egiten dutenak.\nEsan dezakegu, beraz, argi geratzen dela eskoletako jangelak eraldaketa sustatzeko espazio idealak direla. Aldaketarako tresna bihur daitezen nola lortu aztertuko dugu orain.\nHasiera on bat da espazio hau ikasgela bezala ulertzea, hezkuntza proiektuaren eta curriculum-aren zati bat gehiago bezala bizitzea. Jangelek zerbitzu osagarri bezala tratatuak izateari utzi behar diote, ez baitira ez zerbitzua, ez osagarria: hezkuntza zentroaren baitako espazio bat gehiago dira (#jantokitik jangelara). Beraz, heziketa zentroetan haiekiko ematen den zatiketarekin bukatu behar dugu: gure ikasleriak eskola orduen heren bat igarotzen du jangelan.\nGurea dena hurbildu behar dugu espazio hauetara, gu geu. Gure herriko elikagaiak zeintzuk diren ikasi, sasoikoak zeintzuk diren, nola ereiten diren, nola jaso, nola eraldatu.\nElikatzen gaituzten pertsonak ezagutu: nekazariak, arrantzaleak, bertako dendak. Ikastetxeetara hurbil daitezen, gure bizitzaren, herriaren, jendartearen parte dira eta. Baina sakon dezagun euren guztien lan baldintzetan ere, baita euren lanaldi urria ikasleak artatzen ematen duten emakume guzti horienetan ere: nola bizi diren ezagutu, euren bizitza sostengatzeko aurkitzen dituzten zailtasunak, euren aldarrikapenak... bidezkoa da pertsona guztiek enplegu duin bat izatea, euren lanarengatiko soldata justu bat.\nEra berean, ezinbestekoa da bertako sukaldeak, in situ daudenak, berreskuratzea. Hezkuntza jarduera bihurtzea, haurrei hurbildu eta jango dugunaren gaineko erabakiak hartzeko prozesuetan parte izan daitezen. Bestela esanda, euren burujabetza propioaren erabilera egikaritu dezaten: ikastetxe bat, sukalde bat (#ikastetxe1sukalde1).\nAldaketa hau ezingo da aliantzen eraikuntza gabe gauzatu, guztion apustu izan behar da: sendiena, ikasleena, ikastetxeko langileena, ekoizleena, arrantzaleena, herriarena, udalarena, administrazioena... denok dugu paper bat garatzeko. Elikadura burujabetzaren bidean urratsak ematen diren jangela ekologikoen alde egitean, ez da eskola elikatzeko modua bakarrik aldatzen, herriaren eta eskualdearen aspektu sozial zein ekonomikoetan garapena eragiteko ere balio dezake.\nPolitika publikoetan aldaketa gertatzeko lan egin behar dugu, behetik gora eraiki behar dira, inposaketekin eta gezurrezko parte hartzearekin bukatuz. Hezkuntza politikak berrikusi behar dira, baina baita nekazaritza, arrantza, lan, ingurugiro eta zaborren kudeaketa politikak ere, gugandik, guretzako eraiki (#hemen bizi,hemen erabaki).\nEzin dugu begi-bistatik galdu neoliberalismoa ere elikadura sistema bereganatzeko borroka dabilela, eta beraz, baita eskoletako jangelak ere, horrela negozio hutsean, iruzurrean, bihurtuz, eta politika publikoak euren eredu basatiarena birprodukziorako baliatuz. Multinazionalak, alderdi politiko batzuen konplizitatearekin, ekoizpenetik eta eraldaketatik merkatura, kate osoa bereganatzen ari dira. Hortik gure eguneroko kontsumo ohiturekiko erabakien garrantzia: erabaki bat, bozka bat (#aukeratzea bozkatzea da).\nOndorioz, esan dezakegu elikadura burujabetza lortzea gure erabakietan, parte hartzean eta ekintzetan burujabetza berreskuratzetik pasatzen dela (#jan gelak: gure eredua sortuz).


Aurkezpena – ARRAZTALO\nArraztalo Elkartean argi dugu gaixotasun psikikoaren inguruko sentsibilizazioa oso garrantzitsua dela. Eta sentsibilizazio horretan hezkuntzak eta eskola-komunitateak protagonista izan behar dute. Sentsibilizazio horren baitan, azken ikasturtetan Oiartzungo ikastetxeetatik ikasle ugari hurbildu dira gure baratzetara, gaixotasun psikikoa duten pertsonekin nekazaritzan egiten dugun lana bertatik bertara ikustera. Hala ere, argi dago baliabide egokirik gabe maisu-maistrek ezin diotela gaiari behar bezala heldu.\nHorregatik, Arraztalon ia bi urte pasa ditugu gaixotasun psikikoa eskoletan era argi, arin eta hurbilean lantzea ahalbidetuko duen eskola material bat osatzen. Bilaketa horretan, bereziki interesgarria iruditu zitzaigun Breaking the Silence (Isiltasuna Hautsiz) egitasmoa. Proiektu hau, Amerikako Estatu Batuetako National Alliance on Mental Illness (NAMI) elkarteak garatu zuen 90eko hamarkadan. Garai hartan, hiru irakasle, gaixotasun psikikoak zituzten haurren guraso zirenak, elkartu eta lehen hezkuntzako azken mailetarako eta bigarren hezkuntzarako eskola materiala garatu zuten. Gaur egun NAMI elkartearen baitan banatzen den materiala da eta Estatu Batuetako 51 estatutan erabili da. Gainera, Kanada, Japonia, Armenia, Irlanda, Australia eta Birjina Uharteetatik ere eskatu dute. Mexikon gaztelaniara itzuli dute bertan erabili ahal izateko.\nArraztalon materiala erosi ondoren, gurean erabiltzeko egokia dela ikusi genuen. 2014ko amaieran, NAMI elkarteko kideekin hitz egin ondoren, unitate didaktikoak euskarara itzuli, egokitu eta banatzeko baimena lortu genuen. Orduan hasitako lanaren emaitza da hemen aurkitu dezakezuen euskarazko ikas-materiala.\nArgitu beharra dago, Arraztaloren helburua ez dela gaia sakonki lantzea, gu geu ez baikara adituak. Gaixotasun psikikoaren esperientzia gertutik bizitzen dugu, eta bizipen horiek gazteengana eramatea lortu nahi dugu, era erraz eta ulergarri batean. Horrela, estigma ezabatzeko pauso txikiak ematen jarraituko dugu. Horretarako, irakasle eta gurasoen formazio eta sentsibilizazio ezinbestekoa izango da.\nIkas material honen diseinu grafikoa eta maketazioa Strogoff-ek egin du.\nIKUSI MATERIAL GEHIGARRIA


Idazleak - Gurutz Ansola Larrañaga - Laginak - Ongizate estatuaren krisialdia eta etorkizuna\nGurutz Ansola Larrañaga > Laginak\nOngizate estatuaren krisialdia eta etorkizuna |\nMunduko bigarren gerra ostean, politika eta gizarte alorretan, halako adostasun zabal bat zabaldu zen Europan eta, akordio haren babesean, berrogeitamar eta hirurogei urteetako hamarkadetan, gizarterako politikak etengabeko aurrerakada burutu zuen. Ondoren, ordea, hirurogeitamar urteen hasieran, eztabaida bizia sortu eta hedatu zen, Ongizate Estatuaren krisiaz eta honen aldatu beharraz.\n"Ongizate Estatu" hitza sortu zenetik honuntz, hogeitamar urte haietatik gaurdaino, esannahi asko eta arlo ezberdinak eduki nahi izan ditu. Guk darabilgun definizioak harrera zabala merezi izan du eta hontan datza: Ongizate Estatua deritzanean, botere politikoa era deliberatu batean erabiltzen da, merkatuko indarren emaitzak berraldatzea lortzeko, ondoko hiru norabide hauetatik:\nLehenik, pertsona nahiz familia orori errenta minimo bat bermatuz.\nBigarrenik, pertsona eta familiari babesa emanez zenbait gertakizunek (gaitzaldia, laneza, zartzaroa) dakarten segurantza ezaren aurrean.\nHirugarrenik, hiritar guztiei, edozein status edo klaseko den hiritarrari, ahal den neurri onenean, zenbait on edo zerbitzu hoberenetsiak eskainiz (hots, hezkuntza, osasuna, etxebizitza).\nEstatuak erantzukizuna du prestamen horien guztien aurrean, gizarte eskubideen esparruan finkatzen bait dira, eta ez, soilki, herri-karitatearen onbideetan.\nOngizate Estatuaren erantzukizunak zein alorretan mugatzen diren zehaztatuz, posible da azterketa zuzen bat egitea gizartearekiko politikek azken hamarkada hauetan ekarri duten bilakaeraren aurrean. Beraz, Ongizate Estatuaren alorrak ekintza hauetara biltzen ditugu: alde batetik, lanezari, ezintasunari, gaixoaldiari, zartzaroari, loturik dauden prestamen ekonomikoak; beste aldetik, berriz, hezkuntza eta osasuna, onasun hoberenetsiak direlarik, gizaki orotara helaraztea.\n2.-ONGIZATE ESTATUAREN GARAPENA GERRAONDOAN\nXIX mendeko azken aldera, Bismarck-ek urratu zuen bidea, gizarte segurantzako alorrean zenbait urrats eginaz. lzan ere, Bismarck-en segurantza sozialeko sistemak hedadura nazionala zuen, obligaziozkoa zen eta finantziatu langileen, entrepresaren eta Estatuaren artean finantziatua zegoen. Gero, mende honetako hogei urteetaraino, Europan mota askotariko aseguroak ugaldu ziren borondatezko nahiz obligaziozkoak, istripuen aurkakoak, gaixoaldirakoak, zahartzarorakoak, langilegoaren zenbait kategoriarentzakoak eta abar. Aldi horretan, era berean, lanezaren aurkako zenbait aseguro ere sortu zen. Eta beste aurrera pauso gehiago ere eman zen, zenbait aseguro obligaziozko bihurtuz.\nHastapen eta aurrerapen hauek ireki zuten bidea, geroago hogeitamar eta berrogei hamarkadetan gizarte politikak burutu zuen aireratzea ekarri zuena.\nHogeitamar hamarkadan, Alemanian eta Suezian sozialdemokratek zuten boterea. Frantzian Herri-Frontearen urteak ziren. Espainian, berriz, Errepublika (1931-36). Giro berezia zen, gertatu zen bezala, aseguro sozialen alorrean egitasmo anitz erne eta garatzeko.\nMunduko gerraren erdi-erdian, 1942 urtean, Beveridge-n txostenak behinbetirako izango den mugarria finkatu zuen Bretaina Haundiko gizarte-politikan. Segurantza sozial berri baten oinarriak ezarri zituen. Diru-sarrera minimo bat bermatzen zuen hiritar guztientzat, ez bakarrik entrepresaren batean lanean zihardutenentzat. Sarrera minimoaren bidez pobrezia ezabatu nahi zen, baina, bide batez, berme hori ez zen bihurtu nahi lanari eta aurrezkiari ihes egiteko aitzakia.\nGainera, osasungintza-sistemak osatu zuen aseguro-sistema. Eta hiritar guztiengana irits zedin sortua izan zen, dohainik zelarik nazio osoaren zabateran.\nMunduko Bigarren Gerra ondoren, geldiezina zirudien Ongizate Estatuaren hedakuntzak. Gizarte transferentziak, B.P.G.-ren arabera, bikoiztu egin ziren, 1950-75 denboraldian, Europako bost estatutan (Danemark, Suezia, Noruega, ltalia, Holanda) eta ondoren gertutik zetozten Frantzia, Erresuma Batua, Belgika eta Suiza. Beraz, hogeitabost urteotan, gizarterako transferentziak azkarrago hazi edo handitu ziren B.P.G eta gastu publiko osoa baino.\nOngizate Estatuaren geldiunerik gabeko hedakuntza hori gauzatu ba zen, zeragatik izan zen, ategia, indar politiko nagusien artean, nahiz liberal nahiz sozialdemokraten artean, lortu zen politika sozialaren inguruko adostasunagatik. Bai batak nola besteak, Ongizate Estatuaren gizarte politika onura handia zekarren politika estrategia bezala hartu baizuten, ez bakarrik hazkunde ekonomikoaren aldetik, baizik eta bai sistema demokratikoari eusteko eta are gizarterako justizia sakontzeko ere.\n2.1.-ONGIZATE ESTATUA ETA MERKATUZKO EKONOMIA\nEstatuak merkatu ekonomian eskuhartzeko ezinbesteko ziren oinarriak, analitikoak zein normatiboak, Keynes-en pentsaerak ekarri zituen, jakina danez. Keynes-ek, klasiko pentsaeraren zenbait pilare arbuiatu egin zituen. Arbuiatzen zuen Say-ren Legea, zeinen arabera eskaintza agregatuak bere eskaintza propioa sortzeko ahalmena duen. Keynes-en iritzira, XX mendeko ekonomian ez da lege hori betetzen. Ez eta ere, ez zuen onartzen merkatuak, desorekaren bat sortzen denean, bere indar propioz autoerregulatzeko ahalmena duenik, prezioen mugimendua dela medio. Keynes-en ustez, kantitateak errazago eta azkarrago mugitzen dira, prezioak baino, asaldura baten aurrean.\nKtasiko pentsaeran, merkatu-ekonomiak bere indar eta birtutez egonkortasun eta oreka sortzen du eta enplegu bete betea berarekin dakarren sistema da. Keynesek, alabaina, aurkako tesia defenditzen zuen. Trabarik gabeko merkatu-ekonomiak, sarritan, gainditu ezin duen desegonkortasuna jasaten du. Eta iraun lezake, denbora tuzean egon liteke, enplegu osorik gabeko, egoera "orekatsu" batetan. Hots,langabezian, merkatuak bere indar propioz eta automatikoki zuzentzeko ahalmenik ez duen egoera tarri batean. Ekonomia kapitalista-lberalak, sarritan, krisi luzeak jasan behar izaten ditu. Eta Keynes-en iritziz, larrialdi hauen sustrai nagusienetako bat zera da, alegia, entrepresen inbertsioak oso mugikorrak, gorabehera haundiak dituztenak, izatea. Beraz, ateratzen duen ondorioa ezinbestekoa da: ekonomiaren gorabeherak baretu nahi badira, Estatuak eskuhartu eta sartu egin behar du notabait ekonomiaren bizitzan. "Laissez faire", hots, "utz, egiten" ikurra, ez da Keynesianoa.\nKeynes-en aburuz, diru eta kapitalaren kostuek badute eragina inbertsio produktiboan. Baina baita beste eragite askok ere. Batipat, eskariak eta etorkizunaren itxurak. Horregatik, estatuak inbertsioaren mailari eutsi egin behar dio, ondasun eta zerbitzuen eskariaren aldetik ahaleginak eginaz. Ekonomiaren jautsiatdietan, fiskal politika bultzatzaileak erabiliaz. Aurrekontuen desorekak, esaterako, neurritsu den defizitak, eragin onuratsua ekar tezake. Defizitak, eroriari euts liezaioke; superabitak, berriz, gehiegizko azkartasuna galga eta inflazioaren higidura apal tezake.\nKeynes-en ondoren, sintesi neoklasikoa gauzatu zen, akademiko alorrean, eta ekonomia konposatuari, hots, sektore pribatu eta publikoaz nahasitako ekonomiari, barne egitura iraunkorra eraikitzen saiatu ziren anitz ekonomilari famatu. Honeta, teoriko horien pentsaerak, ekonomia politika ulertzeko eta praktikatzeko zelai zabala ireki zuen. Hain zuzen, ideotogia eta interes desberdinek, pragmatikoki, elkar utertu, eta elkar hartzeko egoki moldatua.\nLiberalek eta kontserbadoreek ez zuten gaizki hartzen Estatuaren eskuhartzea, baldin merkatuaren joko librea errespetatuz, merkatuaren hutsegiteak zuzentzen eta ekonomiaren eginkortasuna indartzen bazuen. Gainera, liberalen eta kontserbadoreen ikuspegitik, Estatuaren egintzak eta, batipat, gizartearen onerako politikak, ekonomiaren pakealdia eta egonkortasuna berez erakarriko zukeen.\nSozialdemokratentzat, bestalde, fiskal eta sozial potitiken bidez, eta batipat errenta eta aberastasunen banakuntzaren bidez, justiziaren atdeko eta desberdintasunen aurkako helburuak lortu ahat izango ziren.\nEgia esan, gerra ondorengo "Hogeitamar urte oparo" haien denboraldian, ekonomiaren hazkundea kementsua gertatu zen, aberastasun ugari zen mendebaldean banatzeko, eta hazkundearen fruituak gatazka gogorrik gabe birbanatu ahal izan ziren. Honelako giroa zen, atabaina, liberalen eta soziaidemokraten artean adostasuna gorpuztu zen garaian.\nKeynestar politikak erabiltzen aitzindari, Europan, Bretaina Handia, Frantzia, Suezia eta Noruega izan ziren. Hemen finkatu zituzten oinarri eta zutabeak, hurrengo hogei urteetan, berrogeitamar eta hirurogei hamarkadetan, Ongizate Estatua azkar eraiki ahal izateko.


Trunki Haur Maleta - MeitaiMaitie | Portabebés y Crianza\nKolorea: Tipu Tiger\nTrunki maletak oso dibertigarri eta originalak dira haurrentzat, asko lagunduko die beraien gauzak barruan sartzen… eta ondoren jolastera… atoi bat bihurtzen delako sokarekin edozein lekutan zai eta itxaroten egon behar denean.\nTrunki haur maletak, gure txikientzat osagarri perfektua dira, bidaiatzeko, beraien gauzak jasotzeko eta hauekin jolasteko. Trunki hau maletak bereziki diseinatu dira haurren bidaiak dibertigarriagoak izan daitezen, eskuko ekipaje moduan erabiltzeko eta baita ere haurra atoian eramateko sokarekin. Helduen maletak egiten diren material arin berdinaz eginak daude, iraunkortasun test bereziak pasa dituzte bermatzeko haurren erabilpen guztiak jasa ditzaten.\nHaurrentzat maleta original eta dibertigarria\nMaleta honek 18 litroko kapazitatea du eta 1,7kg-ko pisua, eta haurrak bertara igo daitezke, korri egin eta beraien gauzak jaso, jostailuak eramateko bidaian, parkera edo familikoen etxera edo lagunen etxera.\nMundu mailan hoberen baloratutako haur produktua da, eta haurren sektoreko azoka eta aldizkari guztietan, eta erabiltzaileengatik.\nTrunki maletekin haurrak orduak eta orduak igaroko dituzte jolasean, ez da jostailu super-dibertigarri bat bakarrik, beraien lehen maleta ere izango da, beraien gauzak jasotzeko, bertan gauza txukun jasotzeko, eta segurtasunakin bidaiatuko dute jakinaz beraien gauzak eta jostailuak hor daudelako, eta eskuko ekipaje moduan homologatuak daude eta hegazkinean eraman dezakete.\nInoiz ez dute beraien Trunki maleta ahaztuko! Beti gogoratuko dute!\nAulki Zaku Unibertsala Fun*das bcn Teddy Etnico


Ortzadarra sutan - 673 Palabras | Monografías Plus\nMonografias Plus Ortzadarra sutan\nAlaznek Imanol du gustuko, eta azkenaldian berari jakinarazi nahian dabil. Hori dela eta, gau batean, Alaznek eta besteek, mutilen koadrilari segitzea erabakitzen dute, Alaznek Imanolekin hitz egin ahal izateko. Tamalez, gau hori ez da aproposena izango: mutilak putetxera joateko asmoa dute.\nGau horren ondoren, hoztu egiten da bien arteko harremana. Alexek, gauzak konpontzeko edo, neskei Donostiara egun batzuk pasatzeko gonbidatzen die: mutilak eta neskak bakarrik.\nBertan lortuko dute Alaznek eta Imanolek hasierako “feeling” hori berreskuratzea. Ez hori bakarrik; izan ere, antza denez, Imanolek ere Alazne maite du. Gauzak horrela, Donostian daudelarik, gau batean bakarrik gelditzea lortzen dute, eta batera oheratuko …ver más…\nEgun hartatik aurrera Alaznek eta Alexek ez dute gehiago elkar ikusiko. Alazne saiatuko da Imanolekin bueltatzen, baina honek ezin du ahaztu ikusitakoa, eta, nahiz eta neska maitatzen duen, ezezkoa ematen dio. Inpotentzi horrek barrutik jango du Imanol.\n15 urte geroago …\nGauzak zeharo aldatu dira azken 15 urteetan:\nArantxa, horren kirolari aparte zen neskatoa, bere buruaz horren seguru zegoen neskatoa … orain guztiz aldatua dago; asko gizendu da, lotsatia bihurtu da … jada ez da garai bateko neska gogor hura.\nBestalde, Julen eta Mirari, batera bizi dira, baina bien arteko bikote-harremana ez da oso ona: Mirarik ezin du ahurdun geratu eta errudun sentitzen da; gainera, Julen\nAlexekin konparatzen jarraitzen du, eta horrek ez du gehiegi laguntzen. Garai bateko “txispa” hori jada ez da existitzen.\nNahiz eta Alaznek behien baino gehiagotan bueltatzeko eskatu, Imanolek ezin du ahaztu ikusitakoa, eta oraindik sufritzen jarraitzen du.\nEta azkenik, Alex. Alex errudun sentitzen da eta Imanolekin lagun-harreman hori berreskuratu nahi du; honek, ordea, ez dio kasurik egiten.\nHala ere, azkenean Alexek lortzen du Imanolekin kontaktuan jartzea, eta zera esaten dio, dela urte batzuk tumore bat detektatu ziotela garunean, eta tumore horri esker ulertu zuela bizitza motza dela, eta atope bizi behar dugula. Azken fabore bat eskatzen dio: aurretik egindako min guztia


Jon Goikolea: "Japoniera ikasi egin daiteke, gakoa da hizkiak zatika ulertzen ikastea" - Arrasate - Goiena.eus\nJon Goikolea: "Japoniera ikasi egin daiteke, gakoa da hizkiak zatika ulertzen ikastea"\nJokin Bereziartua Lizarazu 2010-11-12 07:00\nEuskal Herriak eta Japoniak elkarrengandik ikasteko asko dutela uste du Jon Goikolea hizkuntzalari arrasatearrak. Elkartrukeak bi komunitateei "onura handiak" ekarriko dizkiela deritzo: "Japoniaren eta Euskal Herriaren arteko harremanak estutu egingo dira laster; ez da ahaztu behar Japonia potentzia ekonomikoa dela. Beraz, elkar ezagutzeak merezi du. Elkarren arteko harremanak sendotuz asko ikas dezakegu", dio. Eta euskaldunok japoniarrengandik edaten has gaitezen japoniera ikasten hastea "ezinbestekoa" da, haren ustez. Baina nola ikasi japoniera?\nBada, Goikoleak horretan lagun diezagukeen gidaliburua atera berri du: Japoniar ideogramak. Azalean honakoa dio Goikoleak: euskaldunondako japoniera ikasteko modurik errazena da liburua. Domekan aurkezteko dute liburua, aste bukaeran Bilbon egingo den Nihon Jaia –nazioarteko japoniar jaialdia da– aprobetxatuz. Datorren astetik aurrera egongo da salgai Elkar dendetan, 25 eurotan.\nIdeograma eta piktogramak\nGoikolea oinarritu da Jos R. De Roo abade flandiarrak japoniar hizkiak sailkatzeko asmatu zuen metodoan. Japonian bizi izan zen bederatzi urteetan De Rooren ikasle izan zen Goikolea.\nJaponian ideograma edo piktogrametan oinarritzen dira idatziz adierazteko. Ideograma ideia baten oinarritutako irudia da eta piktograma, aldiz, irudi baten oinarritutako hizki bat. Horietan oinarritzen da, aldi berean, kanji literatura: guretako zirriborro ulertezinak diren hizkiak dira, baina Goikoleak dioenez, hizkiok ikasi egin daitezke: "Hasieran dena zirriborro bat dela dirudi, baina hizkien zati ezberdinak aztertzen hasten zarenean, konturatzen zara zentzua dutela. Irudi bidezko literatura hutsa dela ohartzen zara, eta hizkuntzarekin eta irudiekin nola jolasten duten ikusten duzu. Zatiak behin eta berriz errepikatzen dira eta horrek esangura bat du, logika bat jarraitzen dute". Zatiok ondo interpretatzen ikastean dago gakoa, haren ustez: "Liburuaren hasieran datoz kanji literaturaren gaineko argibideak eta hasierako atala menperatzen duenean, irakurleari askoz errazagoa egingo zaio aurrerago etorriko zaizkion argibideak ulertzeko."\nAzken bi urteotako lanaren emaitza\nEz da Jon Goikoleak eta Chieko Hatak euskara eta japoniera hurbiltzeko egin duten lehen saiakera. 2007an guztion eskura jarri zuten Interneten 20.000 hitz baino gehiago biltzen dituen euskarazko eta japonierazko berben itzultzailea. Bada, Japoniar ideogramak liburua azken bi urteotako lanaren emaitza da: "Euskaraz ez dago japoniera ikasteko libururik eta, nik dakidanez, ezta frantsesez eta alemanez ere".


Sukarrietak hobekuntzak egin ditu udal instalazioetan - Busturialdeko Hitza : Busturialdeko Hitza\nSukarrietak hobekuntzak egin ditu udal instalazioetan\nGimnasioa, liburutegia eta ikus-entzunezkoen aretoa egokitu ditu, zerbitzu hobea emateko\nSukarrietako Udalak COVID-19ak eragindako egoera baliatu du zenbait udal instalaziotan hobekuntza lanak egiteko. Herritarrei itxita zeudela aprobetxatuta, irisgarritasuna hobetu eta erabilera zein zerbitzu egokiagoa emateko egokitzapenak egin ditu gimnasioan, liburutegian eta ikus-entzunezkoen aretoan. Hain zuzen, azken gela hori handitu egin du udalak, horretarako liburutegiaren azaleraren zati handi bat erabiliz. Gimnasioa ere handitu du, pasilloaren zati bat gehituta. Instalazio elektrikoan ere hobekuntzak egin dituzte, eta Wifi zein USB konexioak dituzten telebistak ipini ditu udalak gimnasioan zien ikus-entzunezkoen gelan. Lan horiek eginda, udalak erabilera handiagoa eman gura die espazio horiei.\nSukarrietako alkate Erruki Goirienak azaldu duenez, herritarrengan pentsatuta egin dituzte lanak, “obrek normalean sortzen dituzten eragozpenak saihesteko, eta espazio horiek berriro erabiltzeko aukera dugunean egoera onean egon daitezen, zerbitzu hobeak eskainita”.\nInbentarioa. Lanok eginda, orain gimnasioan dagoen materialaren inbentarioa egin gura du Sukarrietako Udalak. Horretarako, herritarrei dei egin die espazio horretan izan ditzaketen gauza partikularren bila joateko; esterillak edo makinak, esaterako. Hilabeteko epea izango dute Sukarrietako bizilagunek horretarako; epe hori igarota, udal langileek Garbigunera eramango dituzte egoera txarrean daudenak eta gainontzekoak udal inbentarioan bilduko dituzte.


Ubuntu 12.10-k agian ez du ordezko bertsiorik | Linuxetik\nBaliteke Ubuntu 12.10-k ez izatea ordezko bertsiorik\nSteve Langasek, Abiarazteko zuzendaria Ubuntu banaketa honen garatzaileen posta zerrendan proposatu du, ezabatu bertsioa CD batetik bestera instalazioa Quetzal kuantila.\nGogoratu bertsioa Ordezko Testu moduan instalatzeko aukera ematen digu eta ezin hobea da instalazio minimalista edo zerbitzarietarako, hainbat aukera aurreratu baititu, hala nola konfigurazioa RAID, LVM, edo zerbitzari batetik LTSP.\nHorregatik, bezala Ubuntu 12.10 laguntza izango du aipatutako aukera horietako gehienetarako Nonahikotasuna (instalatzaile grafikoa), eta diskoen irudi kopurua murrizteko (.iso) eskuragarri, bertsioa bertan behera utzi daiteke Ordezko.\nAhaztutako xehetasun bat dagoela uste dut Steve Langasek, eta hori instalazio aukera honek laguntza eskaintzeaz gain RAID o LVM, baina baliagarria da bideo hardwareak instalatzaile grafikoarekin arazoak dituzten ekipoen jabe direnentzat. Kontuan hartu al duzu?\nIrakurri @ Webupd8\nArtikuluaren bide osoa: Linuxetik » GNU / Linux » Baliteke Ubuntu 12.10-k ez izatea ordezko bertsiorik\nUbuntu taldeko zenbait erabaki kezkatzen dira. Nahiz eta llvmpipe kontrolatzailea izan (3D CPUarekin), oraindik badaude zein arkitekturekin, baina ez ditu kontuan hartzen. Momentuz, proposamen batean bakarrik geratuko dela espero dut.\nPS: @ webup8d idatzi duzu eta @ webupd8 da.\nAupa. oraintxe zuzentzen dut, eskerrik asko 😀\nKubuntu, 2d eta orain arteko hau ... Ubuntuk gauzak kendu nahi dituela dirudi ...: S Ez dakit, "autolimitatzaileak" direla ematen du\nAetanes esan zuen\nUste dut hori baino gehiago, kubuntu gauza ikusita, uste dut ahalik eta gehien bereiztea nahi dutela, ez dela beste distro bat besterik. Ubuntu identitate gisa izatea, Apple planean. Ordezkoak ezabatuta, arreta gehiago jarri azken erabiltzailearen sinpletasunean. Ez ninduke harrituko denbora batean iso 1 bakarrik edukiko badute.\nDena den nire iritzi xumea da. ^^\nBai ados nago. Hala ere, azkenean epe luzera kaltegarria izango dela uste dut ... gauza bat da zerbait sinplea dela eta beste gauza bat eskuak guztiz lotuta edukitzea dela. Identitateari dagokionez ... Arch edo Fedora-k ere badute beren nortasuna (logotipoa ere gehiago gustatzen zait, ez dakit zergatik: P) hala ere "gainerakoengandik nabarmentzeko" saiakera hau azkenean bihurtuko dela uste dut klasearen baztertua (baldin eta, Canonicalek dituen baliabideekin, publizitatean inbertitzen ez badu; baina hori beste istorio bat da: P).\nJorge Manjarrez Lerma esan zuen\nUbuntu taldeak aspalditik hartu ditu antzeko erabakiak edo eztabaidagarriagoak. Instalatzaile grafikoa ezabatzea pertsonalki desabantaila da niretzat, zeregin desberdinak exekutatu baitaitezke eta ingurune grafikoarekin baino kontrol handiagoarekin. Gainera, beste iruzkin batean adierazi bezala, instalatzaile grafikoak arazoak izan ditzake edo bideo hardwarearekin% 100ean bateragarria ez denez, kontsola edo testu ingurunea askoz ere hobea eta fidagarriagoa da. Nolanahi ere, ikusiko dugu zer gertatzen den, batez ere xehetasun txiki hauek kontuan hartzen dituzten beste alternatibek utz ditzaketen zerbitzarien segmentuarekin.\nErantzun Jorge Manjarrez Lermari\nOrdezkorik ezean, mini CDa erabil liteke\nkendu ere egiten ez badute behintzat.\nBeno, ez da niretzat ez doana ezta etortzen ere ... Suposatzen dut Canonical ahaleginak eta arreta non jarri pentsatzeko fasean dagoela eta Linux mundua Ubunturekin ez dela amaitzen jakitun .... horretarako jada ez dute beharrezkotzat jotzen. Bere helburu nagusia Linux oinarritzat hartuta, MacOS edo Windows baino antzeko maila batean egoteko nahiarekin bere identitatea lortzea da, gutxienez potentzialki baliagarria ez bada.\nNiri interesatzen zaidan bakarra da Gnome Shell-ekin bertsio bat kaleratzen dutela (zerbait esan zen).\nZurekin ados nago ... gehiago nire uste apalean, norberaren identitatea zaila da, Arch Linux, Fedora, Gentoo, OpenSuse edo Debian bezalako distro independienteak ez diren bitartean, besteak beste.\nOfiziala dela uste dut\nManjaro Linux 0.8.0 deskargatzeko prest


Artea eta Matematika erakusketa: ‘Fractus’ eta ‘Azares’ - Zientzia Kaiera\n“Artea eta matematika” erakusketak bi diziplina horien artean dagoen lotura estua jarriko du ikusgai irailaren 17tik 28ra bitartean UPV/EHUko Bizkaia Aretoko Axular gelan. Verónica Navarroren “Fractus” eta Esaú de Leónen “Azares” egileen lanen bitartez fraktalen berezitasunak aurkeztuko dira. Erakusketak egunero bisitatu ahal izango dira, goizeko 10:00etatik arratsaldeko 20:00etara, astelehenetik ostiralera eta irailaren 25ean (larunbata) eta 26an (igandea) goizeko 10:00-13:00etara eta 16:00-19:30era.\nIrailaren 20, 21, 22, 23 eta 24an, arratsaldeko 18:00etan.\nIrailaren 25ean eta 26an, goizeko 11:00etan eta arratsaldeko 18:00etan.\nVerónica Navarro Arte Ederretan lizentziatu eta Hezkuntzan doktoratu zen Murtziako Unibertsitatean. Jarduera plastikoa hezkuntzarekin uztartu eta artea matematikarekin eta literaturarekin nahastu ohi ditu bere lanetan. Argitara eman dituen liburuen artean, Fina e infinita edo Fractales artista liburuak eta El muy punto liburua nabarmendu daitezke. Halaber, banakako zein taldekako instalazio eta erakusketetan parte hartu du. Lehenengoen artean, Horma/forma/norma eta Menudo punto aipa daitezke, eta lankidetza bidez egindakoen artean, Las formas toman forma e infinitas delakoa.\nBestetik, Esaú de León artista eta museografo mexikarrak Arte Plastikoak ikasi zituen Mexiko Hiriko “La Esmeralda” Pintura, Eskultura eta Grabatuko Eskola Nazionalean. Honen ibilbidean ere, instalazio eta erakusketa ugari aipa daitezke, banakakoak (Vacío continuo edo Vortex) zein taldekakoak (Designata edo Incesante parpadeo de luz). Horrez gain, arte-bildumen kontserbazio lanak (Michael Nyman edo Iberdrola) eta erakusketak koordinatu ditu Mexikoko Arte Modernoaren Museoan.\nZientzia esperimentalek ezinbesteko papera betetzen dute arte lanen analisi, tratamendu eta kontserbazioan. Prozesu hauek gainera, Arte lanaren edukiaren eta sortu […]\nDuela ehun urte Bilbon izandako gertakari nabarmenen protagonista izan zen Leonardo Torres Quevedo ingeniaria (1852-1939). Alde batetik, Euskalduna ontziolan eraikitako […]


Sare sozialen goi mailako klaseak huts egiten digu | Martech Zone\nOstirala, otsaila, 22, 2013 Ostirala, otsaila, 22, 2013 Douglas Karr\nNire alabaren institutuan adinekoentzako sakratua zen "alfonbra" izeneko eremua zuten. "Senior alfonbra" bere lizeoko areto nagusietan goi mailako klaseak egon zitezkeen gune batean eraikitako atal erosoa zen. Ez zen ikasle berririk edo junior klaserik onartzen senior alfonbra.\nSoinuak esan nahi du, ezta? Teorian, adinekoei lorpen eta harrotasun sentsazioa eskaintzen die. Eta, beharbada, klase baxuetako ikasleei urratsak emateko gogoa ematen die, beraz, egun batean alfonbra haiena da. Edozein bezala klase sistema, baina, arriskua klase altuen eta besteen arteko banaketa gero eta handiagoa da.\nSare sozialen lehen garaian, ez zegoen klase sistemarik. Norbaitek blogosferan blogeko mezu bikaina idatzi zuenean, denok animatu genuen egilea eta sustatu genuen bere mezua. Egia esan, aspaldidanik aurkitu nituen blog berrien blogak sustatzen ahalegindu nintzen, haiek bultzatu eta fokuen zati bat lortuko zutela ziurtatzeko asmoz. Gaur egun nire lagun asko nire bloga aurkitu eta partekatu zutenak ziren edo alderantziz.\nsocial media ditu aldatu. Klase sistema erabat dago. Eta goi mailako klasea eroso aldentzen ari da mundua beren "senior tapizetik". Ez naiz goi klaseko kide, baina gertu nagoela pentsatu nahiko nuke. Baina batzuetan ez du gogorik. Goi mailako klaseko askorengana joaten naiz eta ez dute erantzuten. Ez dute Twitter-en, Facebook-en, Google+-en erantzuten ezta posta elektronikoz ere.\nDibulgazioa: Mezu honek oso ondo deskribatu dezake nire portaera ere. Ez ditut beste batzuk kritikatzen sare sozialen unibertsoaren aldaketa bat behatzeaz gain.\nHarrigarria da. Jende hau sare sozialen indarrari buruzko liburuak idazten ari diren bitartean eta besteek eman zizkieten aukerak kontatzen dituzten bitartean, hurrengo pertsonari eskua luzatzen uzten diote. Haien blog asko irakurri eta jarraitzaile dedikatuen iruzkin mordoa ikusten ditut, edukia bikainengatik bertxiotzen, partekatzen eta zoriontzen ari direnak ... jakitunaren erantzunik gabe. Bat ere ez. Ez da pixa bat.\nIndustria honen hazkundearekin batera, ez dut inolaz ere esaten eskaera bakoitzari erantzun behar zaionik - zenbakiak handiegiak dira. Nik neuk ezinezkoa iruditu zait eskaera orori erantzutea. Baina ni do saiatu. Elkarrizketa bat nire sare sozialean pizten bada eta horren berri badut, erabat behartuta sentitzen naiz elkarrizketan sartzera. Egin dezakedan gutxiena da nire sare sozialetako sareak ez lukeela aginpiderik irakurle eta jarraitzaile bakoitzarentzat ez balitz.\nEz ditut izenak izendatuko, ezta denak direnik ere. Salbuespen ugari daude. Hala ere, sare sozialetako rock izar ugari ere badaude, beren txakurren janaria jaten ez dutenak. Irten eta liburuak idazten dituzte, hitz egiten dute eta kontsulta egiten dute korporazio handiekin - gardena ez denean edo errieta egiten diete arduratzen. Orduan, goi mailako beste lagunak deitzen dituzte eta haiekin solasean ardo botila polit bat hartu dute bertako haran txuletegian, beren sare propioa alde batera utzita.\nEz sinetsi jendeak. Profesional horietako bat jarraitzen baduzu, liburuak erosten eta hitz egiten ikustera joaten bazara ... atera minutu batzuk beren jarduera berrikusteko. Norberaren jarraibideak jarraitzen al dituzte? Lehenengo ikasleei eta juniorrei erantzuten al diete beren Facebook orrian? Jarraitzen ez duten jarraitzaileen iruzkin bikainak bertxiotzen dituzte? Jarraitzen al dituzte elkarrizketak beren blogaren iruzkinetan?\nEz badute, joan norbait aurkitzen! Atera alfonbra azpitik.\nTags: rantsocial mediasare sozialen egileaksare sozialetako adituaksare sozialen guruaksare sozialetako hizlariak\n22 otsailak 2013, 3:57\nZure mezuekin ados nagoela esan nahiko nuke, eta ziur nago esaten duzuna sare sozialetako erabiltzaile eta blogari askorentzat egia dela, baina nire burua blog munduan junior dela uste dut eta esperientzia onak baino ez ditut izan adineko batzuei.\nChris Brogan, Jason Falls, Scott Stratten, Dave Kerpen, etab. Bezalako gizon handien erantzunak jaso ditut pare bat aldiz Dave Kerpen eta bere liburuei buruz idatzi dut eta nire mezuak sare sozialetan partekatu ditu.\nEsperientziatik ikusi dut sare sozialetako mutil handi askok predikatzen dutena lantzen dutela, eta hori dela eta, arrakasta handia izaten dute.\n22 otsailak 2013, 4:09\nHori entzutea zoragarria da, @mattsouthern: disqus! Baliteke tontoa naizela. 🙂\n22 otsailak 2013, 4:10\nBeno, zure blogaren iruzkinak erantzuten dituzu, beraz, ezin zara hain ergela izan! 🙂\n22 otsailak 2013, 4:49\nDouglas, Yikes! "Senior txarra" kategorian ez egotea espero dut. Iritsi, erantzun eta parte hartzen dudala pentsatzea gustatzen zait. Ba al dago bidean gutxietsitako jendea? Noski. Batzuetan ez dut (edo ezin dut) parte hartzen. Iragan astean, adibidez, Perun eta Bolivian egon nintzen eta oso sarbide mugatua nuen sarera (egunean ordu bat inguru bakarrik). Atzo 10 orduz hegazkinean egon nintzen. Batzuetan hitzaldi baten ondoren 200 edo 300 txio eta Facebookeko 50 lagun eskaera jasoko ditut. Ez dut aitzakiarik jartzen, errealitatea adieraziz baizik. Hala ere, gehienetan gerturatzen saiatzen naiz.\n22 otsailak 2013, 5:02\n@douglaskarr: disqus @ google-4e3cce4e05af3f9a841d921fe02f1ea7: disqus @matts southern: disqus Behaketa ona. Zalantzarik gabe, adineko batzuek "klub esklusiboak" osatzen dituztela ikusten dut, hasiberriarengana iristen diren motiboak benetako konexioa ez izateaz gain, salmenta zelai bihurtuko den webgune "doako" batera sartzea espero dut. Gauza da, adineko alfonbran daudenek bezala, laster aurrera egin beharko dutela eta eboluzionatu beharko dutela, edo beraiek 12. maila errepikatuz itsatsita dagoen galtzailea bihurtuko direla.\n23 otsailak 2013, 8: 52etan\nMaite dut "12. maila errepikatzeari" buruzko iruzkina! Batxilergoko ikasleen analogia ere badago, oraindik etxean bizi direnak, gasolina ponpatzen dutenak eta futboleko izarra izatearen egunak haientzat izango den onena bezalakoak islatzen dituztenak.\n22 otsailak 2013, 5:11\nHain harrigarria al da hau? Zuzendaritza aholkularitzak eraldaketaren indarra predikatzen aritu dira, baina aldaketarako erresistenteak dira. EGIA: orain dela 20 urte SAP moduan ezartzen jarraitzen dute. Beraz, "sare sozialen guruak" aholkulariak besterik ez dira. Eta gogoratu, aholkularia maitasuna egiteko 1,000 modu ezagutzen dituen baina neskalagunik ez duen mutila da. (dibulgazioa: Big4-ko baten bazkide nintzen)\n23 otsailak 2013, 8: 47etan\nNire kasuan behintzat, ez naiz aholkularia. Liburuak idazten ditut, hitzaldiak ematen ditut, masterclass-ak egiten ditut, entrenatzaile batzuk egiten ditut eta aholku batzordeetan esertzen naiz. Hala ere, azken 6 urteetan ez dut aholkularitzarik egin.\n22 otsailak 2013, 6:45\nAntzeko pentsamenduak izan ditut, aurretik idatzi nituen .. oraindik ere "kilometrajea alda daiteke" egoera. Mattek bezala, ikusi nuen eta bizi izan nuen 'elite' beraien hizketan ibiltzen eta zuk ikusi zenituen bezala .. ez hainbeste. Batzuk ikusi ditut beren mailetan sartzen, nolabait esateko, baina beste batzuk baztertuta ikusi ditut. Zikloa mantentzen dutenengan pentsatzen .. ikus dezakegu gure aholkulariek predikatzen dutena praktikatzen ez duten ala ez, liburuak erosi, hitzaldietara joaten garen, aholkularitza kuota handiak ordaintzen baditugu, botoiak eta txapak sakatzen ditugu eta joko horretara jolasten jarraitzen dugu. . Beraz, ez nago ziur gu huts egiten ote duten. Erosleak kontuz ezta?\nOraintxe bertan nire arreta ni naiz. Besteengatik, kontrolatu ezin ditudan gauzez hainbeste ez kezkatzen saiatzen ari naiz. Nire gauzak egiten jarraituko dut, lan gehiago egingo dut gehiago egiten, niretzat, nire bezeroentzat, nire bizientzat hobeto. FWIW.\n23 otsailak 2013, 4: 26etan\n@ Douglas, ziur aski esaten ari zaren hori zuzena da, ziur aski gertatu zaizu, ziurrenik "adinekoak" ari dira etapa handira mutil handiekin balio erantsia ematen duten elkarrizketetara soilik erantzuteko ... baina esaten ari zarenaren oinarria oker samarra dirudi. Sare sozialetan goi mailara iristeak EZ du behartzen mezu edo iruzkin bakoitzari edo balio erantsirik ez duten mezu guztiei erantzutera. Azkenean, horregatik daude hemen (elkarrizketari espeziak gehitzen). @David Meerman bezalako batzuentzat ezinezkoa zaigu hori egitea (laguntzailerik kontratatzen ez badu behintzat).\n23 otsailak 2013, 8: 50etan\nLaguntzaile bat izateko ideia aztertu dut. Baina ondorioztatu dut ez dagoela beste modu batean nire izena erabiliz beste norbaitek sare sozialetan parte hartzeko modurik. Inolaz ere ez. Nire izena badu, idatzi nuen. Guy Kawasaki bezalako jendeari esan diot maite dudala egiten dutena baina ez datorrela bat automatikoki bidaltzearekin eta laguntzaileek bidaltzearekin.\n24 otsailak 2013, 2:39\nLehenik eta behin, sare sozialen hazkunde esponentziala eta haren "Follower-ship" hazkunde esponentziala aitortzen eta azpimarratzen dut. Bigarrenik, pertsona batzuek banda zabalera, argitalpenak eta kutxatilak modu kontzientean ez blokeatzea aukeratu zuten iruzkinak eta "bertxioak" alferrik aitortuz. Azkenean, hau bizitza da. EZ duzu dominarik agertzeagatik soilik. Benetako konpromisoak erantzuna eskatzen du; "Ditto-heads" ez.\n28 otsailak 2013, 12: 27etan\nDouglas Marjorie Clayman-ek beste modu batez idatzi zuen horri buruz, ildo beretik. Orain dela lau urte hau amaitzen ari nintzen eta harrituta nengoen orduan eta orain. Haien ekintzak esan zutenarekin lerrokatuta zeudenez, azkar ikasi nuen ^ * (.\nEtsigarria da jokaera hori ikustean eta orduan whateva esan nuenean, nire negoziorako hazten ari nintzenaren ikuspegia mantendu nuen. Nahaspila honen beste alde batetik, ezagutzen ditut bidearen urrats bakoitza, astero entzuleei balioa emanez - #BBSradiorako ditugun entzule guztiak nire hitzalditik pasatzetik etorri ziren eta ez A-lister batek bere "audientziara" bultzatu ninduelako. ”\nBatzuk busti nitzakeen eszenen atzean nola hitz egin zidaten partekatuz. Azkar ikasi nuen, beraien egoeraz kezkatzen dira norbait bera bezain inteligentea etortzen denean eta lotsagarria da. Nahiago dut nire ingurukoak sustatu eta denok haz gaitezkeela jakin. Ez da bata bestearengandik hartzen gutako batek arrakasta izanez gero, guztiok arrakasta handitzen du.


ZUBIZARRETA URBIZU,Joseba" Sugus" (Solas eta jolas)\nAzken eguneraketa: 25 Apirila 2014\nSugusak beti sugus. Betidanik gainera. Txiki-txikitatik izan dira nire bizio, nire gozagarri, aringarri. Gainontzeko dena zaplazteko denean, hor izaten dira sugusak, laztan leunak. Sugusak beti sugus. Errua ordea, errua urre bilakatzen da. Harrigarria, baina halaxe. Dena zure errua dela esaten dutenean, dena oker dagoenean, hor dago atea zabalik, bestalderako zubia. Bitartean, ordea, sugusak. Ondoren ere bai. Besterik ez agian. Hemen edo han, sugusak beti sugus.\nEguna goizean goiz hasten nuen garai haietan ere, lan egiten nuen egun haietan, bakarren bat eramaten nuen patrikan. Plazebo dosi txiki bat. Etxerakoan, autobusean jaten nuen ia beti. Horia, laranja edo urdinen bat, eguneroko grisa kolorez jantzi nahian. Gainontzekoan egunak zuri beltzekoak ziren. Bata bestearen gainean pilatzen ziren, inolako zentzurik gabe. Bat gehiago edo gutxiago, lehena edo azkena, denak berdinak. Sekulako piloa, sekulako zama. Ordu bakoitza, egun bakoitza, tona bat gehiago zen. Gauak berriz amesgaizto ziren. Bitartean nora joanik gabe, inora joan nahi gabe nenbilen. Ez nuen artean irtenbidea ikusi.\nSasoi hartan ezerezetik gertu nenbilen, denboraren zamak ia estalita, ilunpean. Eta argia piztu zen, matraileko bat emanez errutinari. Etxerako bidean, autobusean sugus urdin bat jaten ari nintzela hasi zen dena. Urdina zen bai, nire guskoena. Sugusak beti sugus. Txikitako garaiez oroitu nintzen, amaren faltaz eta aitaren gerrikoaz. Nire errua zela eta gerrikoa. Eta nola amamak negarrez ikusten ninduenean sugus bat ematen zidan. Bai, hori dena gogoratu nuen, beste askotan bezala. Baina oroipen berri bat segidan, itsutasunean kandela piztu bat. Ez negarrik egiteko eta ispiluan begiratzeko. Ispiluari so jarri, leihotik begira bezala, eta bestaldean ez zela arazorik, irriak irri zirela, errua urre bilakatzen zela eta sugusak sugus zirela. Sugusak beti sugus. Eta hala suertatu zela, ez zela nire errua ez inorena. Niri bizitza emateko berea galdu zuela. Baina ama ere ama zela bestaldean. Eta beste sugus bat.\nEta musu bat. Amamaren ahotsa zen. Berak ere zerbaiten falta, norbaiten falta eta agian gerrikoa ere ezagutuko zituen. Agian. Baina sugusak beti sugus.\nez dut bestaldean\nEz bestaldean ez inon.\nKaiola simetriko berean nago.\nSugusak beti sugus»\nHurrengo egunean bertan erosi nuen ispilu handi bat. Bi metro luze eta metro erdi pasatxo zabal, egurrezko marko eta guzti. Egongelako paretan zintzilikatu nuen, bigarren ate bat. Egunero egoten nintzen begira, minutuak, orduak. Lanetik etorri eta ispilu aurrera. Bertan ahazten nituen eguneroko akatsak, builak, nire errua zela eta kito horiek eta gaueko amesgaiztoak. Bazirudien bestaldean dena desberdina zela. Erlojuaren orratzak ere kontrako aldera, pentsa! Ordura arte zama ziren tak-tik horiek aringarri behar zuten izan bestaldean. Area grabitateari gailenduz. Eta amamak zioen bezala, noski, amama beti amama, irriak irri eta sugusak sugus bezala, errua urre zen han. Erlojuari begira, haren islari begira egotea gustatzen zitzaidan, obsesio palindromikoa, leku guztietara berandu iristeko edo ez iristeko. Baina ez nuen inora joan nahi. Sugusak betisugus. Ez alde hartako inora behintzat. Nahiago nuen erlojuaren islari begira egon, denbora galdua irabazten bezala. Sugusak jaten nituen, baina ez jada autobusean, ez bainintzen etxetik irteten, ez bainuen paretan zintzilikatu nuena beste aterik ikusten. Sugusak beti sugus. Sugusen paperak ispiluan irakurtzen nituen, sugus zirela baiezta tuz. Eta ama ama eta irriak irri eta errua urre. Joko berriak asmatzen nituen: inoren ero ni eta nik enara neraman amaren aranekin bezalakoak. Arkatza eta papera hartu eta frogatzen nuen behin eta berriz ama ama zela eta irria irri eta errua urre eta beste hainbat hitz joko. Azkenean berdin idazten nuela eskuinetik ezkerrera zein ezkerretik eskuinera ohartu nintzen. «Erru» idazten nuen orritxo batzuetan, islan urre bilakatu zirela ikusi eta patrikan sartzen nituen. Patrika bete-betea nuen. Jada ez nintzen lanera joaten. Han nire errua izaten zen dena, txikitan bezala, dena gaizki egiten nuen. Sendabidea banuen, ordea, ispilua nuenetik. Paretan zabalduta ate bat, beste norabait, pitzadura bat elur izoztuan. Goizean jaikitzeko arrazoi bat bihurtu zen, sugusez gain beste bat, paradisu bat. Loa ere gozoagoa zen bolada hartan. Han begiratuta zamak arintzen ziren. Irtenbide bat zen, bakarra. Lekuz kanpo egongo ez nintzen mun-du bat ikusten nuen ispiluan. Neure islari begira egoten nintzen: erlojua kontrako eskuan ikusiz, orratzak denbora oparituz.\nPareko bikiari eskua ematen nion, hark ere nola eskua gerturatzen zuen ikusiz. Irri egiten nion, hark ere nola irri egiten zuen ikusi. Irriak beti irri. Eta nik zerbait esatean hark ere bai, eta kontrako aldera esaten nion eta hark ulertu. Idatzi ere egiten nion, eta hark kontrako aldera nola idatzi zuen gauza bera erakusten zidan. Eta halako batean etortzeko egin nion eskuaz eta hark ere berdin erantzun. Orduantxe egin nion buruaz keinu, baietz, hara joan nahi nuela. Berak ere baiezkoa eman zuen une berean. Hura zen zirrara! Sekula aurkitu nuen irtenbide bakarra zeharkatzera nindoan, kaiola utzi eta bizitzen hastera, nire lekuan, merezi nuen lekuan. Biok batera hasi ginen ispilurantz, geldo, beldurrez bezala. Esku bat lehenik eta ispilua biguna zen, ur jauzi bat bezala. Hanka bat ondoren, bikiak eta biok batera eta saltotxo bat. Zera bat sentitu nuen, kilimak edo sabelean, dutxatik irten berri bezala baina lehor eta bestaldean jada.\nOrdutik hemen nago erlojuaren tik-tak soinu berrira eta bihotza ezkerraldean izatera ohituta. Patrika gainera urrez beteta. Beste aldean nintzela, hemen primeran izango nintzela uste nuen. Baina urrea gutxitzen doa, ordea, eta amesgaiztoak itzuli dira. Ispiluko bikiari ere nabari diot desilusio bera aurpegian. Amildegi ertzeko egunetan bezala, loari beldur diot berriz, han agertzen baitzait aita, gerrikoa, «hire errua duk» eta labankadak; labankadak eta odola aitaren oihuak esnarazten nauten arte. Orain, ordea, ez dut bestaldean itxaropenik. Ez bestaldean ez inon. Kaiola simetriko berean nago. Sugusak bakarrik geratzen\nzaizkit. Sugusak beti sugus.


Piperrak (intxaur saltsa) | Consumer\nJarri ura sutan eta, irakiten hasten denean, gehitu piperbeltza, iltzeak, ereinotza, ezkaia eta gatza gustura. Utzi irakiten 5 minutuz eta kendu sutatik.\nPiperren azala erre eta kendu. Ireki albo batetik eta kendu haziak eta benak.\nBehin garbituta, uretan murgiltzen dira, aldez aurretik prestatuta, eta ez du oso bero egon behar eskua sartzean erretzeko. Utzi uretan betegarria prestatzen ari garela eta ez bete.\nZartagin handi batean, berotu su baxuan oliba-olioa eta frijitu pixka bat baratxuri xehatua. Gaineratu tipula eta leundu. Tomatea gehitu eta dena sutan utzi bost bat minutuz edo tomatea egosi arte. Haragi xehatuak gehitu.\nHaragia egosten hasten denean, gehitu almendrak eta mahaspasak, utzi minutu batzuk gehiago prestatzen osagaiak sartzeko.\nFrijitu platanoa zartaginean arto-, ekilore- edo soja-olioarekin.\nPlatanoa frijitu ondoren, urre koloreko kolorearekin, kendu sutatik.\nGehitu platanoa, sagarra, udarea eta melokotoia aurreko nahasteari. Gatza eta piperbeltza bota, eta su ertainean prestatu; noizean behin mugituz joan, eta nahasketa ez manten dadin zaindu. Alboan utzi\nAtera piperrak uretatik, lehortu pixka bat eta bete aurreko prestakinarekin.\nGeza prestatzeko, krema agria, intxaurrak, azukrea eta jerez gozoa likidotu.\nZerbitzatu txilen plater batean eta bainatu intxaur-eztiarekin.\nPlatanoaren ordez batata gozoa erabil daiteke, eta, frijitzean, azukre pixka bat gehitzen zaio. Zaporea asko aldatzen da, baina oso zaporetsua da.


KunArte, Berrikuntza Artistiko eta Lehen Haurtzarorako Zentroa - Paraiso antzerkia\nZer da Teatro Paraíso?\nAurretik egindako ikuskizunak\nKunArte Berrikuntza Artistikoa\nNazioarteko egonaldiak 2016-2017\nLorategian (1-3 urte)\nKubik (1-3 urte)\nBarrokino (2-5 urte)\nNomadak (2-5 urte)\nKri Kra Kro (3-6 urte)\nErpurutxo (+7 urte)\nBeñat Etxepare Ikastetxeak\nAPP bat sortzen\nHaurtxoak Proiektua. Vitoria-Gasteiz\nKunArte, Berrikuntza Artistiko eta Lehen Haurtzarorako Zentroa\nKunArte, Haurtzaroarentzako (1-6 urte) eta beren inguruan dauden pertsona helduentzako Berrikuntza Artistikorako Arte Zentroa daukagu.\nDIBERTSIO adimentsua, ESTIMULAZIO artistikoa eta HEZKUNTZA kulturala eskaintzen die haurrei eta beren familiei.\nOrrialde zuriaren garaia da Haurtzaroa, estalgabetzeke dago dena. Lurralde berria da. Aukeraz beteta dagoena.\nTxikitxoek, mundua esploratzeko daukaten desira horrekin, espresio artistiko guztien abiatze puntuan kokatzen dira: ibiltzeko oreka bilatzen duten bitartean, dantzatu egiten dute; soinuekin jolasten, musika aurkitzen dute; material ezberdinak miatuz, Arte Plastikoekin egiten dute topo... Artea adin hauetan ezinbestekoa den estimulazio horretarako baliabide ezin hobea dela esan dezakegu, haurren trebakuntza intregala sustatzeko erreminta baliogarria alegia, beren adimen anitzak garatzen ahalegintzen duena.\nKunArte ESTIMULAZIO ARTISTIKORAKO proposamena da, abentura berritzailea SORMENAREN eta EMOZIOEN eremuan. ESPERIENTZIA GLOBALA azken finean, Arteen oparotasuna bizitzeko aukera ematen diguna.\nKunArte sehaska sortzailea da, izaki berri eta bereziak hazteko sortu izan dena. Sehaska toki txikia delako (gizakia babesteko erabiltzen den lehen tokia) eta sinbolikoki utopiak betidanik abagunea izan duen tokia ordezkatzen duelako.\nSehaskak bezala, KunArte-k 4 hanka ditu, 4 lan ardatz: proiektu ezberdinak garatzeko posibilitatea ematen digutenak eta familia nahiz profesionalekin lan egiteko aukera ahalbidetzen digutenak.\nTallerArte-k, hazkuntza pertsonala, banan-banakako adierazpena, hizkuntza artistiko desberdinak eta Arteak lehen Haurtzorotik eskaintzen dizkigun abagune ludikoen esplorazioa ahalbidetzen duen ingurune kreatiboa sortu nahi du. Artea, estimulazio, adierazpen, hausnarketa, desira, komunikazio, imaginazio gisa ulertzen dugu, ezagutza eta emozioaren arteko topaketa izango balitz bezala. Hezkuntza-eskubide besterenezin giza.\nTallerArte irailean hasi eta maiatzan bukatzen da. 3-6 urteko umeei zuzendutako proposamen artistikoa, astero ordu beteko saioetan garatzen dena.\n2. 'Ikusi Makusi' Familientzako Programazioa\nArte Eszenikoak eta Musika familian ikusi, begiztatu eta dastatzeko abagunea da. Haurrak eta horiekin doazen pertsonak kulunkatuz, horien guztien eta artisten arteko topaketa adierazgarriak eragiten saiatzen gara. Ume txikiak pertsona eta ikusle gisa hazi behar dira ingurune babestu batean. Ingurune horrek, bai segurtasuna bai sentsorial eta emoziozko lurralde berriak aztertzera bultzatu behar die.\nIkusi Makusi, azaroan hasi eta Aste Santuan bukatzen den programazioa eszenikoa daukagu, Gasteizen garatzen dena eta 1-6 urteko haurrei eta beren familiei zuzenduta dagoena.\n3. Proiektu sortzaileen sehaska\nKunArte sorkuntza eta ikerketarako toki irekia da, bai bertako lagunek, eta bai artistek, disziplina ezberdinetako profesionalek eta beste lagun batzuek bikaintasun-goi-mailako proiektuen garapenean esku hartu ditzaketeen espazioa.\nInformazio gehiago nahi izatekotan, gurekin kontaktuan jar zaitezke arazorik gabe (kunarte@teatroparaiso.com).\n4. 'Artez Arte' Mintegia\nMintegiaren helburua Antzerkia, Artea eta Haurtzaro Txikiaren arteko lotura ugarien begirada panoramikoa eskaintzea da. Bere ikuspegia iradokitzailea izan daiteke arte-profesionalentzat, heziketa, psikologia edo gizakiarengan Artearen genesiaren oinarriak aztertzeko jakin-mina daukan edozein hiritarrentzat.